text: Unge indbrudstyve gik rundt med handsker
  20 juli 2014 kl. 06.52
  Tre indbrudstyve på 14, 15 og 16 år blev i nat anholdt, efter en nabo havde alarmeret politiet.
  De tre unge drenge var ved at bryde ind i et udhus i Grønlandsparken i Esbjerg, da de så sig nødsaget til at løbe fra gerningsstedet.
  Syd- og Sønderjyllands Politi sendte hundepatruljer ud, og efter 30-45 minutter fandt man de tre unge drenge, der virkede mistænkelige.
  -De havde alle tre handsker på. Det var vist ikke nødvendigt, vejret taget i betragtning, fortæller vagtchefen hos Syd- og Sønderjyllands Politi til TV SYD.
  De tre drenge har indrømmet nattens indbrud samt et yderligere indbrud natten før.
  